
INTRODUKSHON!!! 


Ki posishon nos ta tuma den hemisferyo oksidental den mun- 

do ? 

Tur hende ta bisa ku nos ta biba den un demokrasia y ku 
nan ta odya komunismo. 

Ora nos puntra nan kiko ta demokrasia i kiko ta komunismo 
nan ta para wak bo boka habri tur babuka. 

Ora nos sigi puntranan pa menshona sikyera e diferensya 
entre e dos sistemanan aki nan ta kuminsa hole unda nos ta bay. 

Si bo tribi di puntra kwa filósofo tabata propagá demokrasia 
y kwa komunismo y pakiko, bo ta mal tersyo. 

Pasobra bo ta pone e hende pensa y ripara pa su mes ku e ta 
un ku ta gusta papya loke e a tende otro bisa manera lora sin pen- 
sa. Sin sa de ke se trata. 

Loke mas tristo ta, ku asina tin hopi hende ta odya kos of 
hendenan, sin ku nan konóse o sa ta kiko o ken. 

E mesun aktitut di kadushi aki nos ta ripara entre hendenan 
riko y pober. 

Entre rasanan, entre religyonnan. 

Hopi ta odya pasobra nan no ta tuma molester pa investiga 
pa haña sa kon kos ta. 

Mama of papa a bisa nos algo y asina kos ta pa awor, pa sem- 
per den eternidat. Nan no ta puntra nan mes si nan tin rason si of no. 
Korda bon ku hende por ekiboká. 

Aktitut di kadushi bo ta ripará entre kapitalista y obrero. 
Nan no sa nada di otro. Aktitut di kadushi bo ta ripara entre preto 
ku blanku, nan no sa nada di otro. 

Nan no ta buska pa sa kon e otro ta. Aktitut di kadushi bo 
ta ripara entre diferente distriktonan. 

Aktitut di kadushi tambe entre bisiñanan. 

Aña 1970 libra nos di aktitut di kadushi y laga nos wak, ri- 
para y pensa y papya y diskuti pa haña sa ken e otro ta. 


FENETA TA HINKA 


Si Spaans-Lagoen tabatá un ti- 
ki mas pariba nos por a kobé bay 
nórt (ku plaka di E.E.G. ?) i sepa- 
rá San Nikolas tambe. 


Yoin D.Pj-P-P.A. and forget Mi- 
racielo. 


Ken ku kjer tene feneta skérpi 
mester mulé semper. 


Trahe nobo pa Frente : uniform 
di heneral (e ora no tin problema 
di drenta hotel mas). 


Chuchubi di : si no yobe lo pin- 
ga. 


Broertje parse obrero bérdé : e 
ta laga nan bali’é ketu bay. 


Un politiko di ku tin Black po- 
wer na Aruba. Tur hende a buska 
flash-light pa buské. 


Politikonan a papya na fin di 
aña. 

Kaménan a bati boka kanta 
gloria. 

Sabinan di: buska wardadornan 
di karné promer nan bay perdi. 


V 

t) 


ARUBA BOTTLING COMPANY 

Ta desea tur obreronan un feliz 1970 y tambe ta desea 
ku tur nan anhelos lo werdo realisa. 


DIRECTIVA 

UN BISTA SOSYAL PA AÑA 
1970 


E aña ku a pasa tabata un ma- 
sha borotoso pa mundo en general, 
pero en partikular pa antiyas, nos 
mes un hogar. 

Si, nos a keda straña pa hopi 
kos ku a sosode, no tin papel pa 
jena buki ku loke a pasa den nos 
kabes. 

Laga no spera ku nos a medita 
bastante riba loke ku a pasa nos 
i ku nos mente a ser habri, pa 
pone atenshon na algun remarka- 
nan sosyal pa nos futuro aña. 

Tin tres kos di masha importan- 
sya pa un ser humano sinti su mts 
bon i kontento den bida, esta; 

Siguranza di bida, loke kyer 
men; un hende mester tin di komé, 
di bébé, un kas pa biba den, paña 
pa bisti, etc. 

Balor di hende: Loké ta nit ; - 
ka ku un humano tin derecho di 
ser respeta pa un i tur. Den tra- 
bow e mester wordo kwalifika ko- 
mo un persona ku dignidat. Un 
persona ta bal hopi mes. 

E di terser punto ta Afekshon. 
Un palabra grandi, ku un balor 
mas grandi ainda, esta, aanor pa 
nos mes, pa nos mesun hendenan 
pa hendenan den mundo en gene- 
ral, no obstante rasa, religyon etc. 


Kon ta para den nos komunidat, 
mirando e tres puntonan aki ? 

Nos por bisa ku tin hopi hende 
ku tin hopi nesesidat. Ku otro pa- 
labra nan siguransa di bida ta Lo- 
pi abow. Hende ku no tin basta 
di kome, pa motibo di famianan 
grandi i tatanan sin entrada i ho- 
pi bes sin responsabilidat. 

Tin hende entre nos ku nan kas 
no ta sirbi ni pa kima, anto ey den 
nan tin di biba sin lus o awa ku 
hopi kryatura. 

Tin hende ku no tin sen pa kum- 
pra paña pa nan mes i nan famya. 

Mirando nos aktitut, den nos 
dunamento di balor humano; nos 
ta ripara ku nos ta faya kontinua- 
mente, dia den dia afó. Ora nos 
aserka otro semper nos ta kla pa 
papya malo ku otro. Ora ku un 
hende puntra un otro kon e ta 
haña tal hende, e promé kontesta 
ta; e la jega di komete tal oror. 
Pakiko no papya promé di su bon 
kalidatnan ? 

! 

Nos ta diskrimina teribel, si 

masha hopi mes den tur fachi. 
Nos ta buska kosnan kaminda nan 
no ta pa para buska gera ku otro 
o lamta sentimentonan falso. Den 
nos komunidat tin elementonan 
enfermo. 

Tin hende ku nan amor pa otro 
ta wordo kibrá pasobra kolo no ta 
pas ku otro, paso esun ta kunu- 
kero i e otro ta playero. Paso uno 
ta riko i e otro ta pober. Asina nos 
hendenan ta. Nos ta lubida ku nos 
tur ta e mesun moli, ku na dado 
momento nos po kita kai i nos tin 
mester di otro pa piki nos. 

Nos ta maltrata otro sin fin, deu 
tur kategorya, nos ta abusa riba 
hendenan chiki i nos ta eksigi di 
mas for di e grandinan. Si asina 
nos rumbo ta. Maté pa mi haña 
su pan. 

A1 fin, nos ampr ipa otro i pa 
nos mes, ta algo di skirbi tokanti 
pero no pa mira ni hasi, pasobra 
nos ta hasi mucho manera ku nos 
tin kurason pa otro, pero ora bin 
na habié nos ta mas duro ku palo 
di kibra hacha. Hopi biaha nos ta 
falso. Nos ta stima solamente pa 
nos mesun probecho, nos ta hopi 
egoista ainda. 


Kon nos por logra miho pa ana 
1970 ? 

Pa kuminsa mester bin un kam- 
byo den nos sistema di biba. Nos 
mester siña ku trabow ta algo ele- 
vá, ku sin trabow un hende ta sin 
baló i ta perde respet di otro. Nos 
mester purba biba un poko mas 
efishente, kier men spar pa ora- 
nan skars. Gasta nos sen drechi. 
Dividi e entrada pa henter siman. 
Kumpra kuminda sano, ku tin 
bastante vitamina. Juda nos ju- 
nan pa siña. Duna nan un bon ali- 
mento i nutrishon. 

No iaga di buska tur sorto di 
konsego serka instansyanan nan 
mester judabo den tur sorto di 
problemanan ku bo no por resolbe. 

Otro punto ta, laga nos trata na 
duna kada un su balor. Halsa otro, 
respeta otro, buska bon pa otro i 
e bon den e otro, hasi bon pa otro, 
drecha fayo di otro, no daña nom- 
ber di otro, apresya trabow di otro, 
s' imula otro. 

A1 fin i al kabo, ta nesesaryo pa 
nos traha hunto, mano en mano, 
!-a logra algo grandi pa nos komu- 
nid it. Habri e kurasonnan duro 
di nos. Baha kabes un poko pa 
motibo di nos mes i pa nos komuni- 
dat krese. Unyon ta sin duda un 
punto ku nos tin di trata na logra 
pa e aña binyendo. Nos tin di evi- 
ta desgrasya. Akseptashon di 
otro pa motibo di amor pa huma- 
nidat. 

Despensa, pero asina mi punta 
di bista sosyal ta. Sosyal tin e ni- 
fikashon di : NOS ENTRE NOS, 
sea bon pa otro den tur forma, sin 
eksepshon. 


PANORAMA POLITIKO PA 
AÑA 1970 


Pa nos por duna un prognostika- 
shon pa aña 1970 nos mester wak 
historya politiko na Aruba y An- 
tiyas un rato. 

Nos ta bay wak e historya di un 
punto di bista. Y manera boso tur 
sa, un punto di bista ta aklara un 

asunto solamente di e punto di 
bista ey. 

Kada kwatro aña nos tin elek- 
shon. 

Promer ku e dia di elekshon po- 
litikonan ta kore kampaña o laga 
kore pa nan. Tin di nan ku por 
papya bon ariba podyo. Pero ey- 
nan tur nan talento a kaba tambe. 
Tokante di organisá y goberná un 
pweblo nan no sa nyun patagan. 

Otro politiko no por papya y tin 
masha myedo pa subi podyo. Tin 
byaha nan por traha bon trabow 
administrativo. Eseynan ta bon se- 
kretaryo pa nan partido. 

Otro politiko ta maestro den rol- 
mento, gañamento y primintimen- 
to. 

Y makako sa kwa palu e ta su- 
bi. 

Nan sa eksaktamente pa ki sor- 
to di hende nan por hunga nan ko- 
medya di gañamento. 

Asina nos por sigi tokante di 
hopi aktitut y karakter di hende 
ku ta bay goberna of hunga poli- 
tik. 

Despwes ta bini e dia ku pweblo 
ta bay vota. Mayoria di pweblo 
no sa pakiko. 

Tin ta kontento ku e oranan li- 
ber y nan ta hasi manera ta aña di 
La Reyna. Tin ta kere ta ferya 
kaminda bo por tira un bala por 
nada ariba bo tipo favorito. 

O.K. nos no ta bay. mas den de- 
taye tokante e motibonan y ak- 
shonnan di pweblo ariba e dia ey. 

Bon, elekshon a pasa kiko awor? 

Un a gana, otro a perde. Tene 
na kwenta ku esun ku a perde tam- 
be tin hopi hende ku nan mester 
representá. 

Awor e tarea ta kuminsa. Hopi 
politiko ku a yega di sinta y for- 
ma gobyerno te awor ta kay den 
awa y mester siña landa den e kwa- 
ter aña ku ta su dilanti. Esnan 
di su mes partido ta buska moda y 
triki y kabuya y skapa kurpa pa 
yuda nan kompañero politiko. 

E kontrapartido te awor den nos 
bistorya semper n buska moda y 
triki y metodonan pa laga e otro- 
nan hoga. Esaki ta algo tristo 
den nos historya. 

Ta masha poko di nos politiko- 
nan a yega di buska buki y studya 
kon otro politikonan den historya 
di humanidat a yega di goberna 
nan pweblo. 


Ta masha poko di oposishon a 
yega di buska buki y studya kon e 
oposishon a yega di mustra nan in- 
l'luwensya den historya di huma- 
nidat. 

Ainda na Antiyas esnan di par- 
tido na mando ta kere ku esey 
kyer men aproba (sin puntra) tur 
kos di bo partido. 

Ainda na Antiyas oposishon ta 
kere ku esey kyer men bay kontra 
tur kos di e otro partido na mando. 

Asina nos a yega na nos panora- 
ma pa 1970. 

Goberná kyer men ku, tur ku ta 
yama y ta kere ku e ta politiko, 
mester giya pweblo. 

Goberna kyer men wak pa hen- 
ter pweblo, y no pa bo sako, bo fa- 
miya y bo futuro so. 

Goberná den aña 1970 kyer men 
wak ayes (10) aña adelantá. 

Kon lo nos tin ku biba den 
aña 1980 ariba Aruba. Esey ta ta- 
rea di tur e politikonan, tambe di 



FENETA TA DESEA TUR 
ORRERO 

GASTO PA KOMESTIBEL MAS 
MAS BARATA Y UN SUELDO 
MAS HALTO DEN 1970. 



oposishon. Goberná kyer men ku 
ora tin proyektonan etsetera na in- 
teres di Aruba y despwes Antiyas 
en general ku tur politiko mester 
studyé bon. 

Esey kyer men ku esun ku ta 
den oposishon tambe mester stu- 
dyé bon y bini ku su kritika. Es 
desir no ta vota kontra solamente 
pasobra bo ta oposishon. 

Pero oposishon mester bini ku 
un mihor proposishon of agregá 
loke falta na e proposishon. Ta 
solamente si bo no ta mira nada 
ventahoso pa Aruba y Antiyas bo 
por bay kontra . Pero bini ku ar- 
gumentonan bon fundá pakiko bo 
ta kontra. 

E mesun kos ku nos a kaba di 
bisa ta balido pa e myembronan 
di partido, ku ta na mando. No 
apoya tur kos mesora djis pasobra 
bo partido a bini ku e idea. Stu- 
dya ariba e proposishon, wak si 
e por mihor, bini ku argumento y 
no vota asina sina, usa bo kabes 
pa progreso. 

E ora ey nos lo haña.e reuñyon- 


nan di “eilandsraad” mas na nivel 
di hende ku ta pensa kritiko y no 
un wega politiko ku mucha di skol 
por hunga mihor. 

Feneta ta priminti di kritika y 
kcmentaryá na fabor di pweblo. 


Tin bvaha ta util si nos saka 
poko idea fo’i pweblo pa pone nan 
bow di nos kuchu di kritika. Ul- 
timo tempo tin hopi kos ta sosedé 
i e sitwashon ta un krenchi bruhá. 
Sin embargo, nét den un tempo 
asinaki, nos tin di purba di pone e 
diferente echonan den nan mes ka- 
lidat kantidat. Por ehempel: ul- 
timamente Staten a bay di alcwer- 
do ku un proposishon di owmentá 
e sweldonan minimo di obreronan. 
Di akwerdo, pasobra nos tur sa 
mucho bon ku ta husto i digno na 
humanidat ku obreronan por fin lo 
haya chéns di biba un poko mas 
manera HENDE. 

Sin embargo nos ta haya hende 
ku ta grita i ta sklama ku awor si 
Ekonomia di Antiyas a wordu ki- 
brá por kompleto. Nos no ta ék- 
sperto pa por duna un opinyon kla- 
ro, pero nos por pone si, ku ta po- 
sibel en berdat ku nos ekonomia 
no ta wordu yudá di tal manera. 

Pero, ban mira awor ta ken ta 
e hendenan ku ta sklama di tal 
forma. Sigur sigur no ta e obrero- 
nan. 

Obreronan ta kontento ku por 
fin nan a haya algito mas, kedan- 
do sin embargo ku un sweldo abow. 
Ke men ku e hendenan ku ta grita 
mestér wordu buská den esnan ku 
ya tin mihó sweldo, óf e hendenan 
ku ta gana algo mas ku e obrero- 
nan i ku ta plé sabi pa mustra |nan 
superyoridat riba e obreronan; es- 
unnan ku kamisa blanko i dashi. 

Bow di e ñendenan mensyoná ta 
kay entre otro negosyantenan, “ho- 
gere ambtenaarnan”, maestronan 
skol, en fin e kaliber di e hende- 
nan asina. 

Ban mira awor si e hendenan 
aki tin derecho di papya. 

1) Negosyantenap “after all” ta 
buska manera di haya ganashi 
mas grandi posibel. Ya nan mes- 
tér ta ganando basta kaba, paso- 
bra ningun hende ta hasi negoshi 
por nada. E punto di diskushon 

por bira si por si akaso e nego- 
syante tin ku parti su ganashi ku 
su empleadonan sl of no, i si esa- 
ki mestér bira ley di gobyerno si 
of nó. 

Pero laga nos lubidá esaki al 
momento i konsehá e negosyante-, 
nan, ku ta sklama kwenta di eko- 
nomia, ku nan no tin ningun dere- 
cho di grita tantén ku nan ta kow- 
sa ku Gobyerno mestér a tuma e 
desishon aki, i tantén ku nan mes 
si ta gana nan bon plaka. 

2) E “hogere” ambtenaarnan” 
tampoko no tin ningun derecho di 
papya tantén ku nan salaryo ta 
mas ku sufisyente. Nan ta sinta 
traha den “airco” y despwes di 
5’or en punto nan ta bula kay_ sin- 
ta den nan owto (ku “airco” si of 
no) y bay kas sigi e bida dushi. 

Tempo ku e gobyerno anteryor 
a kambya e skalnan di salaryo nan 
no a bisa nada. A1 kontraryo tan- 
ten ku e areglo no a bini na mar- 
cha nan tabata bringa di tur sorto 
di moda pa haña mas. Esuanan 
aki y e sigyentenan ku nos ta bay 
papya di dje, ta kay den mes un 
kategoriya, menos ku esunnan aki 
tabata tin menos kurashi ku : 

3) E maestronan di skol ku a 
mustra ku nan tabata eksigi mas 
pa moda di “modelstakingen”. 

Figurabo, asina lew kos a bay. 

Hendenan ganando por lo me- 
nos 450.— florin pa luna. 

Akinan nos no kyer diskuti si e 
salaryonan ta hustifika si of no. 

E hendenan aki a studya pa 
esey, a kosta hopi tempo y plaka 
etsetera. 

Pero esey no ta e punto. E pun- 
to ta ku tin hende ku a welga pa 
haña owmento di banda di 100,— 
florin pa luna y ku aktwalmente ta 
sklamando: “Ayo ekonomiya di 
Antiyas, ayo mi dushi bida”. E 
sorto di hendenan aki no ta kom- 
prende ku nan owmentonan huntu 
por ta kawsa di konsekwenshanan 
mas pio pa ekonomiya ku e ow- 
mentonan di e obreronan. 

Laga nos sigi un rato riba e ul- 
timo punto, ku e owmento di swel- 
do di e “hogere ambtenaarnan“ y 
maestronan di skol ta mas na plaka, 
na florin, ku e owmento di e swel- 
do minimo di e obreronan. Pero 
nan, esta esnan ku ta sklama, nan 
ta bisa, ku no ta asina. 

Nan ta duna e sigyente ehempel: 


mi tabata gana 750,— florin y 
awor mi ta gana 825,— florin. 

Esey ke men ta un owmento di 

10 %. 

Pero e obreronan ta bay gana 
20% mas. Y e ora ey sj nan ta 
Tubida di menshona ku obrerona 11 
no tabata gana 750,— florin, pero 
kisas 120,— florin y ku inkluyen- 
do e owmento di 20% e obrero ta 
haña solamente 24,— florin. E to- 
tal tog ta keda 144,— florin cham- 
bon. 

Sinko byaha menos di loke nan 
ta gana. Si nan mes ta kere ku 
nan no por sali ku 750,— florin, ta 
kiko nan ta kere ku un obrero por 
hasi ku 144,— florin. 

Awor, loke nos ke bisa ta lo si- 
gyente. 

Asina nos lektornan di Feneta 
tende hende papya di tal manera, 
Tnvita nan pa papya y mustra nan 
ta kon kos ta eksaktamente. 
Papya ku otro, skucha otro su opi- 
nyon, pa mayan nos por bisa ku 
grasyas na bon komprendemento 
di otro nos a yega na un Antiyas 
liber y felis, den kwal tin igwaldat 
humano pa un y tur. 

FENETA TA DESEA TUR 
OBRERO 

GASTO PA KOMESTIBEL MAS 
MAS BARATA Y UN SUELDO 
MAS HALTO DEN 1970. 


ENTREVISTA KU 
WIJKI MADURO 


Poko dia pasá Feneta a tene un 
entrevista ku Wijki. 

Esaki tabata e promer entrevis- 
ta, y seguramente nos lo tene mas 
ku Wijki den futuro pa aklara mas 
punto. 

Feneta 1: Kiko bo ta pensa di 
Sinterklaas ? 

Wijki : Mi por komprende ku 
tin algun hende espesyal di kolo ku 
fa kontra festivamento di Sinter- 
klaas. Di otro banda mi no ta ke- 
re ku e bedoeling di Sinterklaas ta 
pa pone e blanko kontra e preto. 

E ta bin di tempo ku e preto 


tabata katibo. Segun mi ta un 
fyesta pa mucha sin bijbedoeling. 

Si e afschaffing di Sinterklaas 
tabata e problema di mas grandi 
na Antiyas anto nos tabata kla. 

Feneta 3 : Lo bo sigi den Kom- 
binashon huhtu ku A.V.P., anke 
bo tabata tin trouble ku bo bay- 
mento Staten 7 

Wijkie : Duru pa mi bisa na e 
momento aki pasobra bo no sa kon 
politika ta desaroya su mes. Ta 
duru pa prognostika si bow tur 
sirkunstansya mester sigi kombi- 
nashon of A.V.P. 

Feneta 3 : Bo ta pensa ku lo ta 
bon, si bo por a forma un solo 
partido huntu ku Frente di libera- 
shon ? 

Wijki : Pa di promer ta depende 
di kwa elekshon. Pa elekshon pa 
eilandsraad Frente no ta hunga un 
rol akinan. Den Staten den lo fu- 
turo mi no ta kere ku lo ta advisa- 
ble pa forma un partida hunto ku 
Frente ya ku Stanley Brown kyer 
sentralisa tur kos na Korsow. Ta 
duru pa aksepta un sentralisashon. 

Fen e ta 4 : Bo ta kere ku lo ta 
mas mihó pa Aruba, si é separa 
su mes fo’i Antiyas Hulandés ? 

Wijki : Si nos tin mas indepen- 
densya tanto ekonomiko y politiko 
sigur lo ta mas mihor pa Aruba 
pasobra awor aki nos tin ku yuda 
mantene Bonaire y Isla Ariba y si 
nos por a tene tur e plaka aki lo 
nos por a hasi mihor pa Aruba. 

Awnke tin diferente kos por 
ehempel posterijen, bankwezen, 
Hustisya. Tanten e struktura po- 
litika ta asina ku Staten y trupa 
di okupashon ta aki nos no por 
haña mas owtonomia. 

Feneta 5 : Kon bo ta kere esaki 
lo por wordu realisá den futuro ? 
Wijki : Pa pweblo haña owtouo- 
mia e por hañe 2 manera. 

a. mayoria den Staten mester 
bay di akwerdo lokwal no ta pro- 
bable na e momento aki. 

b. Pweblo di Aruba mes mester 
lanta y revolushona pa haña su in- 

PA SEMPER BO POR SER RECORDA, 
SORPRESA BO AMIGONAN Y MUSTRA 
NAN BO MIHÓ DESEO KU UN NECHI 
BUKÉT DI FLOR DI : 

BERTHA‘S Flowershop 


MAINSTREET 26 


SAN NICOLAS 


TEL. 5544 — (NA KAS 5524 


DIRKS LUMBER YARD 

BERNARDSTRAAT 106 SAN NICOLAS 
TA E ADRES PA BO 
MATERYALNAN DI CONSTRUKSHON 

E FERF KU A HACI FUROR RIBA MER- 
KADO TA : 


“Radar Paint 


U 


dependensya y su owtonomia, lo- 
kwal na e momento aworaki tam- 
be ta improbable. 

Feneta 6 : Bo ta haña bo posi- 
shon komo lider sindikal i politiko 
a la ves bon, of tóg lo bo Ije kis 
pa un so? Kwa ta mas primordyal 
pa bo ? 

Wijki : A1 momento mi posishon 
komo liaer sindikal ta mas impor- 
tante pa mi ku komo lider politiko. 
*Ii tabata den politiko promer ku 
mi a drenta sindikato. Pero mi a 
lanta un partido politiko juist pa- 
sobra mi a drenta sindikato y mi 
a mira e nesesidat pa representa- 
shon di obreronan den politika. 

Feneta 7. Kiko bo ta pensa di 
nos hubentut ? 

Wijki : Nos hubentut sigun mi 
no tin ideal han ta materyalista. 

Feneta 8 : Kwa, segun bo, ta en 
realidat e sweldo minimo ku un 
obrero mestér gana na Aruba ? 

Wijki : Esey ta masha difisil. Ku 
un sweldo halto y ku un preys hal- 
to bo no ta logra nada. Ta depende 
di kwanto yu un obrero tin. 

Mas importante ta kiko bo por 
kumpra ku e sweldo. Y importan- 
te ta e siguridat sosyal di obrero. 
En otro palabra sweldo ta masha 
relativo. Sweldo ta relashona ku 
produktividat den syerto ramonan, 
tanto di industrya, komersyo, go- 
byerno por wordu mehora hopi. 

Feneta 9 : Kiko bo ta pensa di 
formashon di un sindikato pa e 
trahadónan den Pakus ? 


Wijki : Tur trahador mester ta 
den sindikato. 

Feneta 10: Kon bo ta kontestan- 
do nos preguntanan, komo obrero 
6f komo politiko ? 

Wijki : Komo obrero. 

\'N CT? 

Na fin di e entrevista aki Wijki 
a bisa : Nos por elabora hopi ari- 
ba tur e 10 puntonan menshona aki 
riba. 

KON NOS LO RISIBI NOS 
TRAHADORNAN BISHITANTE ? 


Un kos chikito ku ta pasando 
den nos komunidat ku tog, ta 
bale la pena di pensa riba dje, esta 
e trahadonan di exteryor ku pron- 
to lo ta myembro di nos komuni- 
dat pa algun tempo. 

Eksperensya di otro paisnan ta 
obliga nos di pone atenshon riba 
kon organisá o pensá nos ta ha- 
syendo nos kosnan. 

Na Europa tin bastante inter- 
kambyo di trahadornan di diferen- 
te parti, manera spañonan, italya- 
nonan, marokanonan i turkonan, 
gryekonan etc. 

Pa evita problemanan sosyal pa 
e bishitantenan aki i pa hulanda 
mes, hulanda a perkura pa e hen- 
denan aki wordo risibi pa organi- 
sashonnan ku ta juda e trahador- 


nan aki riba tur sorto di tereno 
sosyal. Por ehemplo nan por aku- 
di serka un trahado sosyal ku nan 
problemanan i e trahado sosyal 
aki ta yuda e persona tan bon ku 
e por. 

Otro punto ta yuda e estranhero 
siña moda o stilo di bida na hulan- 
da. Nan tin nan klubnan kaminda 
nan por topa otro i selebra fyesta- 
nan hunto o hunga weganan i ho- 
pi aktividatnan ta tuma luga pa 
laga e trahadonan sinti nan mes 
bon den e pais ku ta straño pa nan. 

Asina nan por haña respet pa e 
komunidat ku nan ta biba aden. 

Gobyerno Hulandes ta apoya e 
trabow di e organisashonnan riba 
e tereno aki. 

Na Ruba nos por bisa ku tin pre- 
parashon pa e trahadonan bishi- 
tante di e fabrika di sulfa. Na 
Esso Heights a lanta poko kas o 
kwartonan di soltero masha net- 
chi mes banda di loke boka di 
pweblo ta jama “Naked City”. 

Pero ta kon nos pweblo mes ta 
prepara pa e kabayeronan aki, ku 
despwes di trabow lo tin mester di 
divertishon na tur fashi ? : 

Ta kon nos damanan lo hasi o 
trata ku e bishitantenan ? Nos 
damanan sa ku e Kabayeronan aki 
ta laga tumba despwes di poko 
tempo i laga nan atras ku pena y 
yunan pa kria sin manteneshon ? ? 

No tuma e artikulo aki na malo, 
pasobra sin duda ta eksperensya di 
otro pais ta kausa di e remarke- 
nan aki. 

Den nos tempo moderno ora ku 
naturalesa ta pidi, kultura o edu- 
kashon i mas tanto responsabilidat 
ta eksigi di nos, protekshon. 

Komprende e palabranan aki 
bon ! ! ! 

En todo kaso purba di evita 
malay pa nos mes i pa nos junan. 
Miserya tin basta kaba awor ta 
tempo pa kita i evita miserya. 

Korda bon no ta diskriminashon 
pero responsabilidat ta wordo pidi. 

Respet pa otro i pa nos mes ta 
juda otro respeta nos. 


REAKSHON 


Oranjestad Dec. 1969 

Administrashon di Feneta 

Patiastraat 14. 

Pakiko Kabrito ta frit nos Is- 
la ? 

Kabrito sera den koenoekoe se- 
koe por kome piedra ? 

Pakiko muchanan den nesesidat 
ta sali bay horta ? 

Di kon pa un Merikano I m peria- 
lista (Golfbaan Westpunt) e go- 
bierno oportunista y e koloniatis- 
tanan Hulandes ta laga konstrui 
un planta pa poerifika awa di riol? 

Di kon no pa e koenoekero ku ta 
mas den nesesidat ku su koenoe- 
koe y su kabrito ? 

Di kon Dieren-bescherming no 
a grita dia e Ley pa sera kabrito a 
bin na vigor ? 

E kapitalista-Oportunistanan aki 
si a roga den prensa local pa duna 
e kachó y e poeshi un lugar kayen- 
te den kas tempo di awacero of ta 
animal kapitalista esakinan ta ? 

No ta e hefe kolonialista di aba- 
twar tawata kore den auto (auto 
di gobierno, auto di pueblo) den 
kampo pa mata kabrito y karne- 
nan di koenoekero pober pa e tin 
prweba pa gobierno y e cuerpo po- 
lisial ku e bestianan aki ta trece 
peliger pa trafico y asina e ley ya 
mensiona por bin na vigor ? 

E pruebanan aki riba ta algun 
di e abusonan ku e kapitalistanan 
ta hiba kont'ra e pweblo. 

Feneta mester compara e siste- 
ma o stroektoera korupto ku nos 
ta aden aktwalmente, pestá di 
oportunismo, ku un blas (ballon) 
E Feneta méster hinké fuertemen- 
te te ku e eksplota y worde des- 
troewi totalmente. 

Nos no por kulpa nos pweblo, e 
koenoekero, e senjorita di pakus, 


/ 

y nos hubentud pa nan faltanan, 
no kulpa e senjorita di pakus ku 
nan ta trata nos manera bestia. 
Akoesa e kapitalista probechador- 
nan ku ta usa nos hendenan komo 
n\erkansia b’arata sin balor. Nan 
ta haci abuso di e desempleo kwal 
nan ta falta di dje. Akusa e gober- 
nantenan, komersjantenan koe no 
a Kaci nada riba tereno di rekrea- 
shon y asina nos hubentud no tin 
mester otro rekreashon ku di bay 
cerca un puta na San Nicolaas. Pu- 
tanan ta worde eksplwata pa e ne- 
goshantenan, no pa nos hubentud. 
Nos, e koenoereronan, obreronan, 
y e hubentud no ta aksepta nada 
mas di e kapitahsta probechador- 
nan aki. Nos kyer kaba total- 
mente ku boso sistema. Nos no ta 
aksepta ku pastor ta grita riba 
preekstoel pa nos bay protesta 
kontra e abusonan ku ta pasando. 
Laga nan mes bay protesta hunto 
ku Arca y otro instancianan. Nan 
tin tur poder Kristo a manda bo- 
so, no boso parokyanonan, pa gui- 
ja y drecha mundo. Nos no mester 
di boso. Boso a laga nos na kaja? 
Boso tin falta tambe ku e sistema 
ta deplorabel y koroepto. 

Nos kier hopi Camilo Torres den 
Antiyas. 

JEF 

REAKSHON 


KLEUTERLEIDSTER 

Y 

KLEUTERS 


Barios ves ora mucha muher- 
nan kaba skol (esta M.U.L.O.) nan 
ta puntra nan mes : 

“Kiko mi mester hasi awor ? 
Bai traha of sigi siña ? 

Si mi sigi siña kiko lo mi skohe? 

Aki i aya nan ta hanja conseho 
i posibilidat i nan ta disidi di bra 
“Kleuterleidster”. 

Si bo puntra nan di kon bo a sko- 
he e subjekto aki, nan ta kontesta: 

Wel pasobra e ta fasil i ta djies 
bo mester hunga ku e muehanan 
kanta ku nan i tene nan “bezig” 
henter dia. 

Ta berdad e ta zona fasil den 
bo orea. 

Pero ora ku nan sigi e kurso un 
aña of un aña i mei (durashon 
TRES aña) nan ta realisa ku e no 
ta fasil, ni e otro kosnan ku nan a 
pensa. 

Kiko e subjekto “Kleuterleid- 
ster” ta inclui ? 

Den korto bisa : Guia un kleuter 
riba e kaminda di su adultashon. 
Preparé pa e sosiedat. 

Ata aki algun punto importan- 
te : 

1 Bo mester siña konoce i kom- 
prende kleuters. 

2 Kon bo mester actua ku nan. 

3 Sábi ku tin diferente tipo di 

kleuters y kon bo mester di- 
ferensha nan. 

4 Sábi e theoria di psychologia 
i pedagogia di kleuters, i use- 
le den praktika (praktijk). 

5 Sábi cu un mucha no ta haci 
ni pensa manera nos, e ta bi- 
ba den un mundo di fantasia. 

Y asina nos por sigi menciona 
mas punto. 

Si bo lesa tur es puntonan aki 
kritikamente lo bo puntra bo mes: 
Tur mucha muher por bira Kleu- 
terleidster ? 

Kiko ta wordu exigi di un mu- 
cha muher pa e bira Kleuterleid- 
ster ? 

a. Bo mester ta den perfecto es- 
tado di salud. Pasobra henter 
un dia den compania di Kleu- 
ters ta exigi personalmente 
hopi, mental igwal como fi- 
siko. 

b. Bo no mester tin ningun de- 
fekto den bo pronunsiashon. 
Pasobra Kleuters ta den e pe- 
riodo di imitashon. E mester 
tin un bon ehempel, asina e 
por imita bon. 

c. Bo mester ta cortésmente, 
correctamente, simpatika i 

konsekwente. Tur esakinan 
en konekshon cu e imitashon 
di e kleuters. 

d. Bo responsabilidat mester ta 
basta grandi. Kleuters ta 
weita den su leidster un se- 
gundo mama. 

e. Munstra bo kleuters e kon- 
dukto exacto i trata di yuda 
nan den nan difikultadnan. 

f. Bo mester ta jong di cura- 
son, i semper alegre i conten- 
to, kleuters ta sinti nan mes 
sigura serka e leidster ei. Nan 
ta confiele tur momento. 

Esakinan tambe ta algun di e 

puntonan. 

(E ta sigi) 

Algun Kleuterleidsters 


SKWADRON HUBENIL 
(Teenage Squad) 


Skwadron Hubenil ta e pagina 
cu ta scirbi tocante teeners aki na 
Aruba y opinion nan di tur hende 
chikito y grandi. Esaki ta e pagi- 
na cu tur teenersnan mester lesa, 
pasombra e ta special pa nos tee- 
nersnan. Asina anto teenersnan 
keda pendiente pa lo sigiente cu 
a pasa den investigacion hubenil. 

Para sino mi ta tira 

Oranjestad dia 16 di december 
pa mas o menos 10:30 di anochi a 
pasa un baina den un cantina, cu 
tabata causa di un morto. 

Segun nos investigacion di S. H. 
tabata tin un pelea pa motibo cu 
un di e caballeronan a skop un da- 
ma cu sa bai ei den of cu ta traha 
ei den. Door di esei a bini e pelea. 
Asina anto polis a wordu jamá, 
cra cu polis a jega polisnan a wak 
e barbaridad cu ta pasando. 

E polisnan tabata tres y nan a 
trata di stop e cuenta ei pero nos 
no sa con. Enfin asina a bin un 
pelea cu e polisnan tambe, nan a 
coi e polisnan hasi mucha cu nan. 
Nos kier men si bo ta polis bo 


mester tin bo selfdefense cu bo. 
Boso ta hopi y boso nan por train 
esei masha bon. 

Asina polisnan a cuminza saca 
klop y a cuminsa bati nan esta e 
gainan cu ta bringando, klop ta 
bai y klop ta bin y bala di biard 
tambe a drenta wega. 

Un di e gainan cu tabata conosi 
den e kwenta di bringa cu polis a 
saca e pistol di un di e agentenan 
of a kite for di su man segun nos 
investigacion. Any how con cu bai 
bin e agente a haña e pistol bek. 
Polisnan a saca pistol pasobra e 
pobernan tabata tur bati. Un di 
e gainan a core. Mes ora un polis 
a sali su tras y a tira den halto. 
Signal cu e mester para y asina e 
gaf no a para y a sigi core e polis 
a hañé obliga di tira. 

Segun e polis ta na su pia el a 
tira y e bala a cohe na su cabez. 
(Talvez si el a tira na su cabez lo 
el a cohe na su pia). E gai a keda 

ei bow benta boca abou e tabata 
hik di dolor. 

Ta un otro polis cu no tabata 
na warda e ora ei a juda nan cu 
pida krijt pa marka caminda e gai 
tabata. Warda ambulance des 
pues di un rato e a jega y a coi e 
victima hfoé na San Pedro Hospi- 
tal caminda pa mas o menos 4.00 
di madruga el a muri. 

Ora e cos a caba di pasa, esta e 
desastre di tiramento etc. e ora ey 
si tabatin cantidad di polis pa bin 
mira kiko a pasa, pero prome no 
tabatin ningun, solamente tres. 

Talvez si tabatin mas na e mo- 
mento di e pelea no a pasa nada. 

E polisnan mester di mas Psy- 
chologische u’aining pa por domi- 
na henuenan sin mester tira nan. 
Of nan mester duna tur hende aki 
na Aruba eana cu pistol tambe. Pa- 
sobra ta polis nan so tin mag di 
tira 7 

Tambe nos tin di comprende cu 
tin Rende y tin bestia. Pasobra si 
cin dos ruman ta bringa si e tata 
Jega nan t'a stop. J a tambe nos ta 


comprende cu no ta tur hende ta 
ccmprende ora bo bisa nan algo 
cu ta bon pa nan mes. 

Ja, esei nos ta gana ora cu bo 
ta bow enfluensia di alcohol bo ta 
perde tur bo derecho y te hasta bo 
bida. 

Laga nos spera anto cu e polis- 
nan trata e ciudadanonan cu mas 
cultura y educasion, y no moda di 
bestia, pasobra nos ta comprende 
pa nan trabow pero si bo ta tra- 
ha trabownan asina bo mester du- 
na ehempel y no tira so of trata 
hende manera bestia. Tin polis 
masha cu idea di tofheid cu nan, 
si bo ta tof un ta nada pero hasi 
bo trabow bon. 

CIRO 


KOLON Y ALISMO 
— IMPERY ALISMO — 
NEO-KOLONYALISMO 


Hopi byaha den nos pweblo nos 
ta tende hopi hende ta usa e pa- 
labranan aki sin ku nan sa e kon- 
tenido di nan. 

Nan ta tende otro papya y nan 
ta ripiti manera kens. 

Despwes nan ta kuminsa akusa 
otro sin sa pa kiko. 

E mesun kos nos ta ripara ku e 
palabra black power. Korda e tum- 
ba ku ta bisa “lagami na pas no 
biba mi bida” Enfin laga nos ku- 
minsa ku e palabranan ku nos a 
menshona aki riba. 

Kolonyalismo, imperyalismo y 
neo-kolonyalismo ta palabranan 
ku ta para pa mesun kos. 

Un of mas tera tin relashonnan 
ekonomiko ku otro tera ku no ta 
basá ariba probecho pa ambos ban- 
da, pero esun ta chupa y probecha 
di e otro. 

Europa oksidental a bira riko 
pasobra e a eksporta katibonan di 
Afrika pa Amerika. Nan a laga e 
hendenan aki traha duro pa plan- 
ta kaña y mata di katuna. Y e pla- 
ka pa tur e kosnan aki a bay den 
man di Europa oksidental. 

Esaki tabata kuminsamento di 
industrya pa Europa y pa su 
“welvaart”. 

E mesun kos Amerika ta hasi 
awor ku Suramerika. Nan ta laga 











8 


F E N E T A 


JANUARI 1970 


e hendenan planta hopi kos, paga 
nan poko plaka y bira bende nan 
produktonan bek pa un preys hal- 
ro halto ora nan a hasi algo otro 
ku nan. 

Laga nos rekapitula. 

Kolonyaiismo: Un tera ta pro- 
becha di un otro tera ku ta de- 
pende di dje. 

Imperyalismo: Teranan grandi 
por ehempei Amerika ta buska mo- 
da di haiña mas luga na mnndo. 
Ya nan por obliga nan tambe pa 
5:umpra nan produkto. Pesey Ame- 
rika ta matando hende na Viet- 
nam y aki poko fempo nan lo bay 
hasi meskos ku Suramerika. Pla- 
ka, plaka y mas plaka ta kawsa di 
e kosnan aki. 


A. P. A. 


Na Aruba nos tin un instituto 
kaminda nos hobennan sabi por 
sigi studya pa bira maestro di 
skol. 

Nan a laga pone un nomber hu- 
landes ariba nan edifisyo den un 
tempo ku komunidat ta lantando y 
buskando su kara. 

Colegio Arubano si a demonstra 
ku e nomber na papiamento, ku e 

tabata komprende kaba ki rumbo 
nos tabata tumando culturaimen- 
te. 


Te ainda nos no por komprende 
kon nos futuro por a aksepta e kos 
aki, esta Arubaanse Pedagogische 
Academie. 

Pero nos no kyer sigi lamenta 
ariba e echo aki. There is pltnty 
in a colonial name. 

Laga nos bay wak un di e kos- 
nan eksitoso ku e alumnonan di 
“Kweekschool” a trese den luna 
di desember. 

E musical Amor ai Kibaima ta- 
bata un di e promer aktonan re- 
presentativo di e alumnonan di A. 
P.A. 

Y nos ta kere ku esaki ta un 
empuhe grandi pa nos komunidat. 

E kosnan aki ta algo masha nor- 
mal pa hendenan ku ta studyando 
pa maestro di skol. Y nos ta spe- 
ra ku esaki lo bira algo ku ta ari- 
ba programa di e “Kweekschool”. 

Esta kada aña un obra kultural. 

Te asina lew nos promer ko- 
mentaryo. 

No pi'eokupa otro lo sigi. 


YOUNG PEOPLE 


Ke ubo nos no ta tende nada di 
boso mas. Kiko a pasa ? 

No laga nada lanta y kay muri 
aki na Aruba. Esey ta duna pwe- 
blo un mal ehempel. 

E muchanan ku ta lanta lo por 
wordu enfekta ku e malesa ku ya- 
ma : “Hopi kos ta lanta aki na 
Aruba ku hopi buya despwes kay 
den otro. 

Nos no tin intenshon di bay su- 
ta boso ku palo pero nos ta dis- 
pwesto pa interkambya di ideya 
ku boso. 

Boso por bira aigo fantastiko 
aki ariba Aruba, pero e ora ey 
mester traha y bini ku ideya. 

What about si boso manda un 
formularyo pa otro hendenan ho- 
ben bini ku ideya ? 

Trese mas spirito den hobennan. 

Ke ubo di diskushonnan dilanti 
di e eilandsontvanger, kaminda bo- 
so tin tereno pa 1>oso usa ? 


Young people. ban mira no bira 
old people. Eksito den aña 1970. 



Separacion di ku tin Aruban po- 
wer. Tur hende a sende bela pa 
busk’é. 



Ora trabow kaba na e fabrika di Sulfa di Lago, 
kiko ta pasa ku nos trahadornan???? 

GOBYERNO TA PREPARANDO PA OTRO 
TRABOW KABA ????? 



Kyen ta gana mas ku Turismo ? 

Komersyante ku ta manda nan plaka for di Aruba ! ! ! 

Hopi no ta inverti nan kapital na Aruba. Nan ta biba semper 

ku nan pasashi kla pa laga tumba. 

Dos, tres pasport tambe ta kla !.!.!! 









